Primitive lejrpladser på Bornholm
Bornholms Regionskommune har sammen med Skov & naturstyrelsen indrettet et antal primitive lejrpladser hvor overnatning må finde sted for 3-4 telte en nat i tidsrummet 18:00-10:00. Læs om de enkelte pladser i venstre menu.
Hent et kort med de samlede placeringer i PDF-format her.
Bemærk, at der indgår kystnære private lejrpladser med alle de faciliteter der forefindes her. Bemærk også, at shelterpladsen ved Arnager ligger et par hundrede meter fra egnet landgangssted. Pladsen befinder sig midt oppe på skrænten.
Roning ved Nexø Vildtreservat
Der er adgang forbudt for alle bådtyper i området markeret med gult.
Forbudet gælder hele året – uanset om der står en markeringsbøje eller ej - den skulle stå 275 meter fra kysten.
Hvis markeringsbøjen ikke står der, skal man, hvis man kommer nordfra, ro stik syd fra Sdr. Hammer bådehavns
indsejling indtil man kommer ud for Lange Skanse, hvorefter man kan gå stik vest ind til kysten.
Har man ikke kompas ombord, skal man sigte mod det yderste af Snogebæk havn.
Kommer man fra syd skal man fra Lange Skanse gå 275 m ud fra kysten, hvorefter man kan gå stik
nord til Sdr. Hammer bådehavn.
Leonora Christina - den nye hurtigfærge har overtaget sejladsen og Villum Clausen sejler kun som reserve.
LC's bølger virker mere kraftfulde og varer længere end VC's bølger.
Bølgerne er sjovest når færgen kommer fra Sverige!
Se ankomsttiderne her:
Det er mig en gåde, hvorfor denne flotte færge skal males
som var det en gammel russisk flodpram!!!
Havne rundt om øen - er siden som efterhånden vil blive udbygget med oplysninger om landgangsforhold, toiletfaciliteter, indkøbsmuligheder mm.
Siden vil ikke indeholde oplysninger om havne vi bør holde os fra som f.eks. fiskeri,- trafik- og industrihavne, som vi kun benytter i nødstilfælde.
Opdager du fejl vil jeg være taknemlig for at modtage en mail så vi kan få så præcise oplysninger som muligt på siden - til glæde for alle kajakroere.
Huskeliste for kajakroere - samt pakkevejledning
Det kan være svært at huske det hele og især jeg, "glemsomme Steen", har det med at komme i tanker om hvad jeg skulle have med - når det var for sent.
Derfor har jeg skrevet en huskeliste som flere griner ad. De mener, at man "segner" hvis man skal have AALLTT det med der står på listen. Men de er også de første til at spørge mig, om jeg har dette eller hint med, fordi de ikke selv har en huskeliste der mindede dem om deres behov - eller eventuelle behov!
Denne liste indeholder ting man KAN få brug for. Den beskriver ikke hvad man SKAL have med, men skulle gerne hjælpe DIG med at få det med DU måske får brug for - så DU ikke skal ulejlige en rokammerat der har orden i sine ting med det du har uorden i
Kajakpakkelisten har to sider. En som jeg kunne finde på at bruge den, og side 2 hvor du selv kan udfylde efter dit behov.
Har du kommentarer, finder fejl og mangler, er du velkommen til at skrive dem til mig så vi kan få listen opdateret - husk på, dine erfaringer kan hjælpe andre!
Hent huskelisten i PDF-format her.
Hent pakkevejledningen i PDF-format her.